पाएं अपने शहर की ताज़ा ख़बरें और फ्री ई-पेपरडाउनलोड करें
देश में कोरोना रोगियों की संख्या के नित नए आंकड़ों के चलते रेल के पहिये भी अब थमने लगे हैं। शनिवार को बीकानेर मंडल की कुछ रेल गाड़ियों को आगामी आदेश तक रद्द कर दिया गया है। संक्रमण के भय के साथ ही इन गाड़ियों में यात्री भार भी बहुत कम हो गया था। ऐसे में रेलवे ने पहले भी कई रेल गाड़ियां रद्द कर दी थी।
मंडल रेल वाणिज्य प्रबंधक अनिल रैना ने बताया कि कोविड-19 की वर्तमान परिस्थितियों को ध्यान में रखते हुए तथा कम यात्री भार के कारण रेलसेवाओं को रद्द किया गया है। इनमें गाड़ी संख्या 02467, जैसलमेर- जयपुर स्पेशल रेलसेवा कल रविवार को यह गाड़ी जायेगी, लेकिन इसके बाद आगे नहीं बढ़ेगी। इसी तरह गाड़ी संख्या 02468, जयपुर-जैसलमेर स्पेशल रेलसेवा भी तीन मई से रद्द की गई है। गाड़ी संख्या 02487, बीकानेर-दिल्ली सराय रोहिल्ला स्पेशल रेलसेवा तथा गाड़ी संख्या 02488, दिल्ली सराय रोहिल्ला-बीकानेर स्पेशल रेलसेवा भी तीन मई से रद्द रहेगी।
आ रहे हैं संक्रमितों की सवारी
दरअसल, रेलवे के माध्यम से एक से दूसरे जिलों में जा रहे यात्री भी संक्रमण फैला रहे हैं। कोरोना की पहली लहर में एक साथ रेलवे बंद करने से अफरातफरी हो गई थी लेकिन अब धीरे धीरे इन्हें बंद किया जा रहा है। इससे मजदूरों के पैदल निकलने की स्थिति नहीं बन सकी। रेलवे स्टेशनों पर होने वाली जांचों में भी हर रोज दस से बीस संक्रमित मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn